IND VS AUS 4th Test, Day 4: ...और अब आखिरी दिन सीरीज का 3-1 स्कोर कुलदीप यादव एंड कंपनी और मौसम के हवाले  
ऑस्ट्रेलिया दूसरी पारी- (6 ओवर में बिना विकेट खोए) 4 रन, उस्मान ख्वाजा 4
 हैरिस 2*, ऑस्ट्रेलिया पहली पारी- 322 रन, हैरिस 79, हैंड्सकॉम्ब 37
कुलदीप यादव 99 पर 5, भारत पहली पारी-622 (घोषित)
खराब मौसम और भारतीय गेंदबाजों के उम्दा प्रदर्शन की बदौल सिडनी में खेला जा रहा आखिरी और चौथे टेस्ट मैच (AUS vs IND, 4th Test) के आखिरी दिन सोमवार को मुकाबला ऑस्ट्रेलियाई बल्लेबाज बनाम भारतीय बॉलरों में तब्दील हो गया है. मैच के चौथे दिन के पूरे दो सेशन बारिश और खराब मौसम से बर्बाद हो गए. खेले गए एक सेशन में भारत ने ऑस्ट्रेलिया को उसकी पहली पारी में 300 रन पर समेटते हुए 322 रन की बहुत ही मजबूत बढ़त हासिल कर उसे फॉलोऑन देने का निर्णय लिया. दूसरी पारी में कुलदीप यादव (Kuldeep Yadav) कप्तान विराट कोहली (Virat Kohli) के लिए एक बड़ी उम्मीद हैं, जिन्होंने पहली पारी में पांच विकेट चटकाए. 
Update - Play on day four has been abandoned. Day 5 to resume at 10 am local.
Scorecard - https://t.co/hdocWCmi3h#AUSvINDpic.twitter.com/5DYygZgeha
दिन के खेल के समाप्ति के ऐलान के समय ऑस्ट्रेलिया ने अपनी दूसरी पारी में बिना किसी नुकसान के छह रन बना लिए थे. ख्वाजा 4 और हैरिस 2 रन पर नाबाद हैं. और यहां से ऑस्ट्रेलिया को पारी की हार टालने के लिए 316 रन और बनाने हैं, जो एक बड़ा चैलेंज है. वैसे ऑस्ट्रेलिय के लिए 316 का आंकड़ा छूना नहीं, बल्कि यह टेस्ट मैच बचाना कहीं बड़ा चैलेंज हो चला है, तो चुनौती भारतीय गेंदबाजों के लिए भी अच्छी-खासी है है, जिन्हें भारतीय क्रिकेटप्रेमियों को सीरीज का तोहफा 3-1 से देने के लिए दस विकेट चटकाने होंगे. कहा जा सकता है कि भारत के लिए ये दस विकेट कंगारुओं के ताबूत में आखिरी कील की तरह हो चले हैं. लेकिन बॉलर ये कील ठोक पाते हैं या नहीं, यह इस पर भी निर्भर करेगा कि सोमवार को सिडनी का मौसम कैसा रहेगा. आखिरी दिन भारतीय समयानुसार मैच आधा घंटा पहले यानी साढ़े चार बजे शुरू होगा. 
A fifer for Kuldeep! #TeamIndia enforce the follow-on #AUSvINDpic.twitter.com/i1ELzcDbPp
चौथे दिन सुबह बारिश से करीब तीन घंटे का खेल बर्बाद होने के बाद भारत ने दूसरे ही ओवर में नई गेंद ले ली. और मोहम्मद शमी ने इसी ओवर में पैट कमिंस (25) की गिल्लियां बिखेर दीं, जो अपने शनिवार के स्कोर में कोई इजाफा नहीं कर सके. करीब पांच ओवर बाद ही नई गेंद ने जसप्रीत बुमराह के विकेट का सूखा भी खत्म कर दिया. बुमराह की तीखी स्विंग होती गेंद हैंड्सकॉम्ब (37) के स्टंप्स बिखेर गई. वहीं, कुलदीप यादव ने नंबर दस बल्लेबाज नॉथन लॉयन (0) को क्रीज पर अच्छी तरह सांस भी नहीं लेने दी. 
Kuldeep Yadav's first Test on Aussie soil and he collects a five-wicket haul!#AUSvIND | @Domaincomaupic.twitter.com/e29NWD6oyZ
Only 25.2 overs of play was possible on a rain-curtailed Day 4 at the SCG. Kuldeep Yadav was India's star bowler, taking a five-wicket haul. #AUSvIND REPORT https://t.co/IAtM5sd2oYpic.twitter.com/rwnv7UjYAM
यह तो साफ था कि ऑस्ट्रेलिया फॉलोऑन खेलेगा, लेकिन सवाल इस समय यही अहम हो चला था कि क्या कुलदीप की किस्मत में पांचवां विकेट लिखा है. और यह लिखा था. ईश्वर कुलदीप के साथ, तो हेजलवुड को कुलदीप ने एलबीडब्ल्यू कर अपना पांचवां विकेट ले लिया. डीआरएस भी हेजलवुड के काम नहीं आया. कुलदीप खुश, विराट खुश, करोड़ों भारतीय क्रिकेटप्रेमी खुश! ऑस्ट्रेलिया 300 पर सिमट गया. भारत से 322 रन से पहले. और विराट कोहली ने मेजबानों को फॉलोऑन खेलने के लिए कह दिया. ऑस्ट्रेलिया ने दूसरी पारी शुरू की. और चार ओवर बाद ही चाय हो गई. गनीमत यह रही कि उसे कोई झटका नहीं लगा. चाय के समय ऑस्ट्रेलिया का स्कोर बिना किसी नुकसान के 6 रन था. ख्वाजा 4 और हैरिस 2 पर थे.
Play on Day 4 has been abandoned due to bad weather and we will have an early start tomorrow. Australia go to stumps on 6/0, trailing by 316 runs.#AUSvIND SCORECARD https://t.co/c2fCH8UcMcpic.twitter.com/2ZdMlDMuY1
"They keep pushing me in the nets that you have to bowl this way in good areas."
Kuldeep Yadav is learning plenty from Ravichandran Ashwin and Ravindra Jadeja.
READ https://t.co/Sr59lf4VEQpic.twitter.com/AfN9GGQEht
कुल मिलाकर चार टेस्ट मैचों की सीरीज का आखिरी दिन ऑस्ट्रेलियाई बल्लेबाज बनाम भारतीय गेंदबाजों में तब्दील हो गया है. ऑस्ट्रेलियाई बल्लेबाजों ने बाजी मारी, तो वह ड्रॉ कराने में सफल होंगे, और अगर भारतीय गेंदबाजों की चली, तो भारत इतिहास रचते हुए 3-1 से सीरीज अपनी झोली में डाल लेगा.